કબીર ગ્રેવાલ (અર્જૂન રામપાલ) એક લેખક-ફિલ્મમેકર છે જેનાં જીવનમાં બે જ કામ છે - એક, દર મહિને ગર્લફ્રેન્ડ બદલવાનું અને બીજું, ટીવી પર એક રહસ્યમય ચોરના ન્યુઝ જોઈ-જોઈને તેના પરથી ફિલ્મો બનાવવાનું. આવી જ એક ફિલ્મ બનાવવા તે મલેશિયા જાય છે, ત્યારે ત્યાં તેને બીજી એક ફિલ્મમેકર આયેશા આમિર (જૅકલિન ફર્નાન્ડિસ) મળી જાય છે. તે ટેસ્ટમૅચ રમતો હોય એ રીતે નિરાંતે પ્રેમમાં પડે છે અને વાસ્તવિકતા અને કલ્પનાની ભેળપૂરી બનાવીને એક વાર્તા ઘડી કાઢે છે.